Wadala

Wadala (Equus caballus meyambo Equus ferus caballus) yito binatangi u'ata mohelu wopato, tala tuwawu lonto u mopulu spesies moderen lo genus Equus. Hewani botiya ma lohihewo uyilowali bibiyahu paralu to delomo tutumulo manusia, uda'aaliyo hepodetohela nga'amila uparalu to manusia. Wadala mowali ta'eyalo wawu mowali olo podede'a roda meyambo popade'o wawu uweewoliyo ma'o. Wadala olo debo he'olotoliyo wawu he'aalolo tapuliyo. Wadala odelo lantobe tuwawu maa hebiyahu lo tawu onggo taawunu 4500 SM, dabo bukti u woluwo deme yilotapu to taawunu 2000 SM. To delomo bahasa lo Jawa wadala he tanggula lotawu jaran, wanu to Makassar tangguliyo jarang.